SET ปิดบวก 7 จุด รับแรงหนุนกลุ่มพลังงาน-โรงกลั่น โบรกฯคาดพรุ่งนี้ไซด์เวย์
SET ปิดบวก 7 จุด รับแรงหนุนกลุ่มพลังงาน-โรงกลั่น จากราคาน้ำมันดิบที่เพิ่มขึ้น หลังผลการประชุมโอเปกพลัสออกมา แนวโน้มพรุ่งนี้คาดแกว่งตัวไซด์เวล์หรือย่อตัวมาเล็กน้อย
5 ม.ค. 2565

นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยในช่วงบ่ายวันนี้ยังคงแกว่งตัวกรอบแคบในแดนบวก หลังจากที่เมื่อวานนี้ดัชนีปรับเพิ่มขึ้นไปมาก โดยวันนี้ได้รับแรงหนุนจากหุ้นกลุ่มพลังงานและโรงกลั่นที่ปรับเพิ่มขึ้น จากราคาน้ำมันที่ปรับเพิ่มขึ้นมา หลังผลประชุมโอเปกพลัสหนุนดัชนีสามารถยืนในบวกต่อได้ ขณะที่ตลาดหุ้นอื่นในภูมิภาควันนี้เคลื่อนไหวบวกและลบสลับกัน
สำหรับแนวโน้มตลาดหุ้นไทยในวันพรุ่งนี้คาดว่าจะแกว่งตัวไซด์เวย์หรือมีโอกาสย่อตัวลงมาได้เล็กน้อย จากแรงขายทำกำไรออกมา หลังจากที่ดัชนีปรับตัวเพิ่มขึ้นไปค่อนข้างมากตั้งแต่เปิดทำการในปีนี้มา อย่างไรก็ตามยังต้องติดตามการแพร่ระบาดโควิด-19 สายพันธุ์โอมิครอนในประเทศ ที่จำนวนผู้ติดเชื้อในประเทศกลับมาเร่งตัวขึ้น แต่มองว่าหากไม่มีมาตรการล็อคดาวน์ออกมา ปัจจัยโควิด-19 จะไม่เป็นแรงกดดันต่อดัชนีหุ้นไทย
ทั้งนี้พร้อมให้แนวต้าน 1,680-1,685 จุด แนวรับ 1,650-1,658 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 5,079.26 ล้านบาท ปิดที่ 146.00 บาท เพิ่มขึ้น 0.50 บาท
EA มูลค่าการซื้อขาย 3,588.38 ล้านบาท ปิดที่ 99.25 บาท เพิ่มขึ้น 2.00 บาท
PTTEP มูลค่าการซื้อขาย 3,215.05 ล้านบาท ปิดที่ 120.50 บาท เพิ่มขึ้น 1.00 บาท
PTT มูลค่าการซื้อขาย 2,959.21 ล้านบาท ปิดที่ 39.00 บาท เพิ่มขึ้น 1.00 บาท
IVL มูลค่าการซื้อขาย 2,838.36 ล้านบาท ปิดที่ 45.75 บาท เพิ่มขึ้น 2.25 บาท